ધન : તા. 25 દરમિયાન આપના માટે આર્થિક રૂપે લાભદાયી તબક્કો રહેશે. નવા કપડા, ઝવેરાત, કિંમતી સામાનની ખરીદી કરી શકશો. મિત્રોનો સાથ મેળવશો. આપ ઉત્તમ સુવિધા ભોગવી શકશો. કોઈ મહત્ત્વપૂર્ણ આર્થિક લેવડ-દેવડ કરશો. નોકરીમાં આવક વૃદ્ધિ થાય. બેંકથી લોન મળવા માટેનો સારો સમય છે. જીવનસાથી જોડે મધુર સંબંધો વધે. અવિવાહિતોને વિવાહ માટે યોગ્ય પાત્ર મળે તેમજ સગાઈ થઈ ગઈ હોય તેમને લગ્ન માટેના સંજોગો બનશે. તા. 26 અને 27સાંજ પછી સમય અશુભ છે. આપના કોઈપણ કાર્ય કરતા મુસીબત આવી શકે. મનદુઃખનો પ્રસંગ થઇ શકે છે. તા. 28,29 અને તા. 30 સાંજ સુધી આપ સંબંધો સાચવવા પ્રયાસ કરશો. આપ કોઈ મિટિંગમાં ભાગ લેશો. પિતાની તબિયતની કાળજી લેવી. વિદેશયાત્રામાં તકલીફો આવે. ધાર્મિક યાત્રાના યોગો બને છે. તા. 30 બપોર પછી અને તા. 31 દરમિયાન આપના માટે માન-પ્રતિષ્ઠાના દિવસો રહેશે. આપના કાર્યની પ્રસંશા થશે. કામમાં વ્યસ્તતા વધુ રહેશે. પરંતુ આપની આ વ્યસ્તતા તથા મહેનત આપને સફળતા અપાવશે અને તે પણ ધાર્યા મુજબ મેળવશો. ઉઘરાણી માટે દિવસો સારા રહે. આપની વ્યવસાયિક પ્રવૃત્તિ સફળતાપૂર્વક પાર પડશે.